Kumpukerrospilvi

Kumpukerrospilvi (Stratocumulus, Sc) on joka puolella maailmaa hyvin yleinen pilvityyppi. Kumpukerrospilvi koostuu hattaroista ja rakenteeltaan se on usein kerrosmainen.

Kumpukerrospilviä on yleensä alle 2,4 kilometrin korkeudessa, tavanomaisesti niitä esiintyy 500-2000 metrin korkeudessa. 

Vaikka kumpukerrospilvi on joskus tumma ja uhkaavan näköinen, se sataa harvoin ja silloinkin vain jonkin verran vettä tai lunta. Kumpukerrospilvi voi myös paksuuntua sumupilveksi.

Stratocumuluspilvien rakenne 

Stratocumuluspilvi on pehmeistä pilvilaikuista tai litteistä hattaramaisista jonoista, "rullista" tai "makkaroista" koostuva matto. Tavallisemmin pilvi on laikkuina tai "aaltoina", joiden keskiosat ovat harmaita, reunat vaaleampia. Merien yllä joukko stratocumuluksia järjestyy toisinaan satelliittikuvista selvästi havaittaviin suuriin muotoihin. Pilvien alaosa voi olla tasainen, mutta yläosa on tavanomaisesti epätasainen. Stratocumulus muistuttaa toisinaan litteää, vieri vieressä harmaana pilvikerroksena olevia kumpupilviä.

Kumpukerrospilven väri voi olla valkoisen ja tummanharmaan väliltä. Tummat osat ovat mosaiikkimaisia tai kumpuilevia.

Kumpukerrospilvi muistuttaa hahtuvapilveä (altocumulus), mutta kumpukerrospilven hattarat ovat kookkaampia. Joskus kumpukerrospilvi muistuttaa paksua kumpupilveä, mutta on reunoiltaan epäterävä.

Stratocumuluspilvien syntyminen 

Joskus kumpukerrospilvi syntyy kumpupilvien  latistuessa kerrosmaiseksi matoksi inversiokerrosta vasten. Monet tummat "yöpilvet" ovat päiväisten kumpupilvien jäänteitä, "raatocumuluksia". Kumpukerrospilvi syntyy siis usein levinneistä kumpupilven keski- tai yläosista. Kumpukerrospilvi voi syntyä myös ylhäällä olevan sumupilven noustessa tai tullessa epävakaaksi nousevissa, laskevissa ja aaltoilevissa ilmavirtauksissa.

Kumpupilven muuttuminen stratocumulukseksi 

Kumpupilviä muuttuu päivällä ja illalla kumpukerrospilveksi. Illalla kumpupilvistä syntyy "yöpilviä", Stratocumulus vesperalis, joka kuuluu ylempään luokkaan Statocumulus cumuliformis.

Stratocumulus-pilvien jako 

 Lajit:
 Stratocumulus stratiformis, kerrosmainen
 Stratocumulus castellanus, vallinharjamainen
 Stratocumulus lenticularis, mantelipilvi
 Muunnokset:
 Stratocumulus duplicatus, kaksinkertainen, monia pilvikerroksia
 Stratocumulus translucidus, läpikuultava, aurinko tai kuu kuultaa pilven läpi
 Stratocumulus perlucidus pilvien väliin jää aukkoja
 Stratocumulus opacus, läpinäkymätön, saattaa paksuna muistuttaa kumpupilveä tai yhtenäistä matalien kumpupilvien muodostamaa mattoa.
Stratocumulus cumulogenitus kumpupilveä muistuttava, tai sitä synnyttävä
 Stratocumulus radidatus, säteittäinen, pilvet monina nauhamaisina jonoina, jotka yhtyvät horisontissa
 Stratocumulus undulatus, aaltomainen
 Stratocumulus lacunosus, kennomainen, pilvikerroksissa suuria verkkomaisia aukkoja ja pilvien reunat risaisia
 Stratocumulus praecipitatio, satava
 Lisäpiirteitä:
 Stratocumulus mamma, utaremainen
 Stratocumulus virga, sadejuovainen
 Stratocumulus volutus,  rullamainen, pitä kielekemäinen

Esimerkiksi statocumulus statisformis opacus cumulogenitys on mattomainen kumpupilvimäisten kumpukerrospilvien muodostama harmaa pilvikerros.

Toinen stratocumulus-pilvien jako 

Stratocumulus undulatus-pilvet ovat litteitä kumpukerrospilviä. Statocumulus cumuliformis-pilviin liittyy pystysuoria, kumpupilvimäisiä osia.

 Stratocumulus undulatus
 Stratocumulus opacus
 Stratocumulus perlucidus
 Stratocumulus translucidus 
 Stratocumulus lenticularis
 Stratocumulus cumuliformis
 Stratocumulus castellanus 
 Stratocumulus mammatus 
 Stratocumulus vesperalis 
 Stratocumulus diurnalis

Lähteet

Aiheesta muualla 

Kumpukerrospilvi Stratocumulus Ilmatieteen laitos, Pilvikuvasto
 Muriel Martin Online - Stratocumulus Cloud
 WW2010 University of Illinois - Stratocumulus Clouds
 BBC Weather Centre - Types of Cloud - Stratocumulus and Altocumulus

Alapilvet